Magazinul fără case de marcat, unde se va putea plăti exclusiv cu cardul, va fi deschis în București, în luna aprilie.
Cei care vor cumpăra din acest loc își vor scana cardul la intrare și își vor introduce numărul de telefon.
Mai mult, nu va fi necesată scanarea produselor. De asemenea, în magazin vor fi instalate peste 70 de camere, dar și peste 3.000 de senzori, monitorizarea fiind realizată în timp real.
La ieșirea din magazin, clienții vor primi o factură electronică pe telefonul mobil.
Conform planurilor, în următorii ani, vor fi deschise peste 40 de magazine de acest fel.